Na temelju članka 26. stavak 2. Zakona o radu („Narodne novine“, broj 93/14, 127/17, 98/19, 151/22 i 64/23) članka 42. Statuta Općine Ružić („Službeni vjesnik Šibensko-kninske županije“, broj 07/21) i članka 28. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj: 74/10, 125/14 i 48/23), a na prijedlog pročelnice Jedinstvenog upravnog odjela, općinski načelnik Općine Ružić, dana 03. travnja 2024. godine, donosi

**PRIVREMENU SISTEMATIZACIJU RADNIH MJESTA ZA POTREBE**

 **PROJEKTA „ZAŽELI SRETNIJU STAROST – OPĆINA RUŽIĆ – FAZA IV“**

**Članak 1.**

 U svrhu provedbe projekta „Zaželi sretniju starost – Općina Ružić – faza IV“ (dalje u tekstu: Projekt), na temelju Ugovora o dodjeli bespovratnih sredstava iz Europskog socijalnog fonda plus, program Učinkoviti ljudski potencijali 2021.-2027., kodni broj: SF.3.4.11.01.0106, u sklopu programa „Zaželi sretniju starost – Općina Ružić – faza IV“, u kojem je Općina Ružić ugovorna strana kao korisnik sredstava, utvrđuje se privremena sistematizacija posebnog radnog mjesta.

**Članak 2.**

 Trajanje provedbe Projekta ugovoreno je na vrijeme od 36 mjeseci te će se privremena sistematizacija posebnih radnih mjesta za potrebe ovog Projekta, nakon proteka ugovorenog razdoblja provedbe Projekta, staviti van snage.

**Članak 3.**

 Privremena sistematizacija radnih mjesta za potrebe provedbe Projekta sadrži:

- naziv radnog mjesta,

- opis poslova radnog mjesta,

- stručni i drugi uvjeti potrebni za njegovo obavljanje,

- potrebni broj izvršitelja

- te druge posebne uvjete.

**Članak 4.**

 Sistematizacija radnog mjesta za potrebu provede Projekta utvrđuje se u tekstu kako slijedi:

|  |  |  |  |  |  |
| --- | --- | --- | --- | --- | --- |
| **Redni****broj** | **Naziv radnog mjesta** | **Radnih sati tjedno** | **Trajanje rada** | **Ukupan iznos plaće** | **Broj izvršitelja** |
| 1. | Radnica za potporu i podršku osobama starije životne dobi i osobama u nepovoljnom položaju | 40 | na određeno – 33 mjeseca | Izračunava se temeljem utvrđenog iznosa minimalne plaće sukladno važećoj uredbi Vlade RH o visini minimalne plaće za tekuću godinu | 20 |
| **Potrebno stručno znanje** | **Opis poslova radnog mjesta** | **%** |
| **Najviše završeno srednjoškolsko obrazovanje**, koje podrazumijeva:- osobe bez završene osnovne škole, - osobe sa završenih nekoliko razreda osnovne škole,- osobe sa završenom osnovnom školom, - osobe sa nezavršenom srednjom školom,- odnosno najviše završenom srednjom školom. **Stupanj složenosti posla** koji uključuje jednostavne poslove;-**stupanj odgovornosti** koji uključuje odgovornost za materijalne resurse s kojima radi. **Ciljane skupine**:- nezaposlene punoljetne žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje. **Uvjeti za prijam u radni odnos**:- punoljetnost,- da je u evidenciji nezaposlenih Hrvatskog zavoda za zapošljavanje,- najviše završeno srednjoškolsko obrazovanje. | - rad i aktivnosti poboljšanja kvalitete života krajnjim korisnicima, pružajući im pomoć u dostavi namirnica, lijekova, isporuci paketa kućanskih i osnovnih higijenskih potrepština prema svakom krajnjom korisniku, 20%- pomoć u pripremi obroka u kućanstvima krajnjih korisnika, 10%- pomoć u održavanju čistoće stambenog prostora/domova, 10%- pomoć pri oblačenju i svlačenju i održavanju osobne higijene korisnika, 5%- pomoć u posredovanju pri ostvarivanju raznih prava (plaćanje računa, dostava pomagala i naručivanje kod liječnika i sl.), pomoć u socijalnoj integraciji, 5%,- pružanje podrške krajnjim korisnicima kroz razgovore i druženje, uključivanje u društvo te ostali svakodnevni poslovi u dogovoru s korisnikom ili voditeljem Projekta 30%  | 80 |
| - obavlja i druge poslove po nalogu voditelja Projekta. | 20 |

**Članak 5.**

 Ova Privremena sistematizacija stupa na snagu prvog dana od dana objave u „Službenom glasilu Općine Ružić“.

KLASA: 112-08/24-01/1

URBROJ: 2182-8-01-24-02

Gradac, 03. travnja 2024. godine

OPĆINA RUŽIĆ

NAČELNIK

Dalibor Durdov, v.r.